A búcsúk 1471

A búcsúk tanítása és gyakorlata az Egyházban szorosan összefügg a bűnbánat szentségének hatásaival. Mi a búcsú? „A búcsú Isten színe előtt a már megbocsátott bűnökért járó, ideig  
tartó büntetések elengedése, melyet a keresztény hívő, aki megfelelően  
fölkészült és teljesítette a kiszabott föltételeket, elnyer az Egyház  
segítségével. „A búcsú részleges vagy teljes, attól függően, hogy a bűnökért  
járó ideig tartó büntetéstől részlegesen vagy teljesen szabadít-e meg.” [uo. 2.]  
„Minden hívő nyerhet búcsúkat (...) önmaga számára vagy az elhunytak javára.”  
A bűnök büntetése. A bűnnek kettős következménye van. A súlyos bűn  
megfoszt az Istennel fönnálló közösségtől és ezért alkalmatlanná tesz az örök  
életre, és az ettől való megfosztottság „az örök büntetés”. Másrészt minden  
bűn, még a legkisebb is, a teremtményekhez való rendetlen ragaszkodással jár,  
ami szükségessé teszi a tisztulást, akár itt a földön, akár a halál után, az  
úgynevezett purgatóriumban (tisztítótűz, tisztítóhely). E tisztulás szabadít meg  
attól, amit „ideigtartó büntetésnek” nevezünk. 1473 A bűn megbocsátása és az  
Istennel fennálló közösség helyreállítása magával hozza a bűn örök büntetéseinek  
elengedését. Az ideigtartó büntetések azonban megmaradnak. A keresztény embernek  
az imádság és a különböző irgalmassági gyakorlatok által igyekeznie kell, hogy  
teljesen levesse magáról a „régi embert” és magára öltse az „új embert”. A  
szentek közösségében. A szentek közösségének segítségnyújtása lehetővé teszi a  
bűnbánó bűnös számára, hogy büntetéseitől gyorsabban és hatékonyabban  
tisztuljon. A szentek közösségének e lelki javait az Egyház kincstárának is  
nevezzük. E kincstár „nem az anyagi javak módján évszázadokon át összegyűlt  
javak halmaza. Az Egyház kincstára maga Krisztus, a Megváltó. „Ezenkívül e  
kincshez tartozik az a valóban mérhetetlen, megszámlálhatatlan, kimeríthetetlen  
és mindig új érték is, amellyel Isten színe előtt a Boldogságos Szűz Mária és az  
összes szentek jócselekedetei és imádságai rendelkeznek. Ők követték Krisztust,  
az Urat az Ő kegyelmével, megszentelődtek, és véghezvitték az Atyától rájuk  
bízott művet. Megvalósították saját üdvösségüket, és ezáltal a Misztikus Test  
egységében hozzájárultak testvéreik üdvösségéhez is.” Isten bocsánatának  
elnyerése az Egyház által. A búcsút az Egyház által lehet elnyerni, mely a  
Jézus Krisztustól kapott oldó és kötő hatalom birtokában közbenjár egy  
keresztény érdekében, és megnyitja neki Krisztus és a szentek érdemeinek  
kincstárát, hogy az irgalmasság Atyjától elnyerje a bűneiért járó ideig tartó  
büntetések elengedését. Ily módon az Egyház nem csupán segítségére akar sietni  
ennek a kereszténynek, hanem a jámborság, a vezeklés és a szeretet  
cselekedeteire is serkenteni akarja. Mivel a tisztulás útján lévő elhunyt  
hívők tagjai a szentek ugyanazon közösségének, segíteni tudunk rajtuk többek  
között azzal is, hogy búcsúkat nyerünk számukra úgy, hogy a bűneikért járó ideig  
tartó büntetés elengedést nyerjen. Hogyan tudunk segíteni a tisztítóhelyen  
tisztuló lelkeknek?A szentek közösségének erejében a földön élő hívők  
segíthetik a tisztítóhelyen lévő lelkeket, azáltal, hogy fölajánlják értük  
közbenjáró imáikat, különösen az eucharisztikus áldozatot, valamint  
alamizsnákat, búcsúkat és bűnbánati cselekményeket. Templomunk búcsú ünnepe a  
mindenszentek vagy mindenszentek napja (röviden mindszent, az üdvözült lelkek  
emléknapja, melyet a katolikus keresztény világ november 1-jén ünnepel. Szent  
Kereszt Röviddel azután, hogy Konstantin császár a kereszt jelével győzött,  
anyja, Szent Ilona császárnő templomot kezdett építeni a Golgotán. Az alapok  
ásása közben akadtak rá a három keresztre, melyeket még Pilátus ásatott el zsidó  
szokás szerint a kivégzés helyén. Krisztus urunk keresztfáját arról ismerték  
fel, hogy egy gyógyíthatatlan beteg asszonyt megérintettek a keresztfával, és az  
meggyógyult. Szent Ilona a régészek védőszentje lett. A drága ereklye egy részét  
Rómába küldték, nagyobb része Jeruzsálemben maradt. Ebből az öt méteres  
gerendából szálkaméretű ereklyéket küldtek a nagyobb Szent Kereszt templomokba,  
ahol a hívek nagy tisztelettel veszik körül. Ezt az eseményt, vagyis a kereszt  
megtalálását ünnepelte az Egyház május 3-án, bár a megtalálása szeptember 14-én  
történt. Közel három évszázaddal később Chorso perzsa király elrabolta  
Jeruzsálemből a keresztet, s azt Herakliosz császárnak csak háború után sikerült  
visszaszereznie. A szent ereklyét maga a császár kívánta teljes fejedelmi  
pompában a Kálvária hegyén épült templomba visszavinni. Ám a Kálvária lábánál  
egyszerre megállt, s minden erőlködés ellenére egy lépést sem mehetett tovább.  
Zachariás pátriárka isteni sugallatra ezekkel a szavakkal fordult a császárhoz:  
„Krisztus nem pompában ment ezen az úton, nem királyi, hanem töviskorona volt a  
fején.” A jámbor, Krisztus-szerető császár letette a bíbort, a koronát, a  
sarukat, s mezítláb, darócban vette vállaira a drága kincset. S íme, minden  
nehézség nélkül vitte a kitűzött helyre. Ettől a naptól fogva ünneplik a szent  
kereszt felmagasztalását szeptember 14-én.Az andráskereszt vagy  
harántkereszt nevét Szent András apostolról kapta, akit Patrasban egy ilyen  
kereszten feszítettek meg. Már nagyon korán keresztény vallási jelkép lett. A  
görög X (khí) betű Krisztus nevének rövidítése volt.